techiaith/cofnodycynulliad_en-cy huggingface dataset:
English: Well, she knows that I do. It was a manifesto commitment on the part of my party. There are many ways of achieving that. One of them, of course, is making sure that the Welsh in education strategic plans across all local authorities deliver what they should be delivering.
Welsh: Wel, mae hi'n gwybod fy mod i. Roedd yn ymrwymiad maniffesto ar ran fy mhlaid. Ceir sawl ffordd o gyflawni hynny. Un ohonynt, wrth gwrs, yw gwneud yn siŵr bod y Gymraeg mewn cynlluniau strategol ar draws yr holl awdurdodau lleol yn cyflawni'r hyn y dylent fod yn ei gyflawni.
English: Thank you, First Minister, and I agree that the aspiration is a good one, and I'm glad that you've mentioned education. In your consultation on creating a million Welsh speakers, you explain how education must play a central role. Your main objective, and what you're asking local authorities to achieve, is, I quote: 'A significant increase in the number of children and young people educated through the medium of Welsh or bilingually in order to create more Welsh speakers.' And that they should, and, again, I quote: 'Move schools along the language continuum, to increase the availability of Welsh-medium school places'. Do you accept that it is Government policy, and that means that local authorities have to increase the number of Welsh-medium schools, and Welsh-medium school places, in their area?
Welsh: Diolch yn fawr, Brif Weinidog, ac rwy'n cytuno bod y dyhead yn un da, ac rwy'n falch eich bod wedi crybwyll addysg. Yn eich ymgynghoriad ar greu miliwn o siaradwyr Cymraeg, rydych chi'n esbonio sut y mae'n rhaid i addysg chwarae rhan ganolog. Eich prif amcan, a'r hyn yr ydych chi'n gofyn i awdurdodau lleol ei gyflawni, yw, rwy'n dyfynnu: 'Cynyddu'n sylweddol nifer y plant a'r bobl ifanc sy'n cael addysg cyfrwng Cymraeg neu ddwyieithog er mwyn creu rhagor o siaradwyr.' Ac y dylent, ac, unwaith eto, rwy'n dyfynnu: 'Symud ysgolion ar hyd y continwwm ieithyddol er mwyn cynyddu'r cyflenwad o leoedd ysgol cyfrwng Cymraeg'. A ydych chi'n derbyn mai dyna bolisi'r Llywodraeth, a bod hynny'n golygu bod rhaid i awdurdodau lleol gynyddu nifer yr ysgolion cyfrwng Cymraeg, a'r lleoedd ysgol cyfrwng Cymraeg, yn eu hardaloedd?
English: Yes, they are expected, of course, to show how they will do that via their Welsh in education strategic plans. Those plans are subject to approval by us as a Government, and we intend to make sure those plans are robust and that they will deliver.
Welsh: Ydw, mae disgwyl iddynt, wrth gwrs, ddangos sut y byddant yn gwneud hynny drwy eu cynlluniau strategol Cymraeg mewn addysg. Mae'r cynlluniau hynny yn amodol ar gymeradwyaeth gennym ni fel Llywodraeth, ac rydym ni'n bwriadu sicrhau bod y cynlluniau hynny'n gadarn ac y byddant yn cyflawni.
English: First Minister, you will know that national policy has informed the decision in Llangennech in Carmarthenshire to convert a school from dual stream into Welsh medium. Now, that decision needs support from you, but it also needs calm explanation to residents. I've got some serious concerns about the, frankly, toxic atmosphere that has emerged on this question. And I'm aware that, among a group of residents campaigning against Carmarthenshire County Council's decision, there are some people standing for the Labour Party in Llangennech in May's county and community council elections. Now, it's come to my attention that some of those candidates claim to be working with UKIP, checking and agreeing the UKIP leader's statements on this issue - [Interruption.]
Welsh: Brif Weinidog, byddwch yn gwybod bod polisi cenedlaethol wedi hysbysu'r penderfyniad yn Llangennech yn Sir Gaerfyrddin i newid ysgol o ddwy ffrwd i gyfrwng Cymraeg. Nawr, mae'r penderfyniad hwnnw angen eich cefnogaeth chi, ond mae hefyd angen eglurhad digynnwrf i drigolion. Mae gen i rai pryderon difrifol am yr awyrgylch gwenwynig a dweud y gwir, sydd wedi dod i'r amlwg ynghylch y cwestiwn hwn. Ac rwy'n ymwybodol, ymhlith grŵp o drigolion sy'n ymgyrchu yn erbyn penderfyniad Cyngor Sir Caerfyrddin, bod rhai pobl yn sefyll dros y Blaid Lafur yn Llangennech yn etholiadau cynghorau cymuned a sirol mis Mai. Nawr, mae wedi dod i'm sylw bod rhai o'r ymgeiswyr hynny yn honni eu bod yn gweithio gydag UKIP, gan wirio a chytuno â datganiadau arweinydd UKIP ar y mater hwn - [Torri ar draws.]
English: Can we hear the question, please?
Welsh: A gawn ni glywed y cwestiwn, os gwelwch yn dda?
English: First Minister, is it acceptable to you that there are Labour Party candidates working closely with UKIP on the question of Welsh-medium education? And do you agree with me that the campaign against Carmarthenshire council's decision has become toxic and unacceptable? And will you outline what action you will take regarding Labour Party members working with UKIP to undermine your own Welsh language policies?
Welsh: Brif Weinidog, a yw'n dderbyniol i chi bod ymgeiswyr Plaid Lafur yn gweithio'n agos gydag UKIP ar y cwestiwn o addysg cyfrwng Cymraeg? Ac a ydych chi'n cytuno â mi fod yr ymgyrch yn erbyn penderfyniad Cyngor Sir Caerfyrddin wedi troi'n wenwynig ac yn annerbyniol? A wnewch chi amlinellu pa gamau y gwnewch chi eu cymryd o ran aelodau'r Blaid Lafur yn gweithio gydag UKIP i danseilio eich polisïau Cymraeg eich hun?
English: I agree the situation in Llangennech has become toxic. I do not think that the words used by the leader of Plaid Cymru have helped the situation in terms of turning this into a party political issue. There are some comments that have been made by politicians that I do not agree with. I've seen those comments, and I think it is hugely important now that calm prevails, that the toxicity - some of the toxicity that I think we last saw some years ago - is now reduced, and that the council, of course, is able to explain to the people in Llangennech as well as they can -
Welsh: Rwy'n cytuno bod y sefyllfa yn Llangennech wedi troi'n wenwynig. Nid wyf yn credu bod y geiriau a ddefnyddiwyd gan arweinydd Plaid Cymru wedi helpu'r sefyllfa o ran troi hwn yn fater gwleidyddol. Ceir rhai sylwadau a wnaed gan wleidyddion nad wyf yn cytuno â nhw. Rwyf wedi gweld y sylwadau hynny, ac rwy'n credu ei bod yn hynod bwysig nawr bod awyrgylch digynnwrf, bod y gwenwyndra - rhywfaint o'r gwenwyndra rwy'n credu a welwyd gennym ddiwethaf rai blynyddoedd yn ôl - yn cael ei leihau nawr, a bod y cyngor, wrth gwrs, yn gallu esbonio i'r bobl yn Llangennech cystal ag y gallant -
English: It is a Plaid council who implemented the policy. I make no criticism of the Plaid council in that regard, but it is important the council are able - [Interruption.] Well, if the leader of Plaid Cymru asks a question, she may want to listen, because it's hugely important, as she has rightly said, that the toxicity is reduced. It's hugely important now that the council is able to fully explain, as I'm sure it's been trying to do, what its policy is with regard to Llangennech. But it is not for us to explain; it is for the council run by your party -
Welsh: Cyngor Plaid Cymru roddodd y polisi ar waith. Nid wyf yn beirniadu'r cyngor Plaid Cymru o gwbl yn hynny o beth, ond mae'n bwysig bod y cyngor yn gallu - [Torri ar draws.] Wel, os yw arweinydd Plaid Cymru yn gofyn cwestiwn, efallai yr hoffai wrando, gan ei bod yn hynod bwysig, fel y mae hi wedi ei ddweud yn gwbl briodol, bod y gwenwyndra'n cael ei leihau. Mae'n hynod bwysig nawr fod y cyngor yn gallu esbonio'n llawn, fel yr wyf yn siŵr ei fod wedi bod yn ceisio ei wneud, beth yw ei bolisi o ran Llangennech. Ond nid yw'n fater i ni esbonio; mae'n fater i'r cyngor sy'n cael ei redeg gan eich plaid chi -
English: [Continues.] - to explain. It is for us, of course, as a Government, to enable local authorities to produce Welsh in education strategic plans so that we continue to support the language, as we do, and we continue on our quest to ensure that we have a million Welsh speakers in 2050.
Welsh: [Yn parhau.] - i esbonio. Ein cyfrifoldeb ni, wrth gwrs, fel Llywodraeth, yw galluogi awdurdodau lleol i gynhyrchu cynlluniau strategol Cymraeg mewn addysg fel ein bod ni'n parhau i gefnogi'r iaith, fel yr ydym, ac rydym ni'n parhau ein hymgais i sicrhau bod gennym ni filiwn o siaradwyr Cymraeg yn 2050.
English: Thank you, First Minister - thank you, Presiding Officer, sorry. There is an urgent question coming a little later on the Kancoat findings in the public accounts report, but I do want to ask several questions to the First Minister this afternoon on this particular issue, given you were the First Minister when these decisions were taken. So, I think that's an important consideration. Given all the warnings that were in place - and it would seem pretty comprehensive from the warnings that were given that there was a weak business plan, that the due diligence was ignored, that Finance Wales said there was an unacceptably high risk and that's why they turned down the application for funding - what on earth would you suspect possessed the then business and enterprise Minister to agree to the release of this money, despite all the lights flashing on the dashboard that were showing this was such a risky investment, First Minister?
Welsh: Diolch yn fawr, Brif Weinidog - diolch, Lywydd, mae'n ddrwg gen i. Mae cwestiwn brys yn dod ychydig yn ddiweddarach ar ganfyddiadau Kancoat yn yr adroddiad cyfrifon cyhoeddus, ond hoffwn ofyn sawl cwestiwn i'r Prif Weinidog y prynhawn yma am y mater penodol hwn, o ystyried mai chi oedd y Prif Weinidog pan wnaed y penderfyniadau hyn. Felly, rwy'n credu bod hynny'n ystyriaeth bwysig. O ystyried yr holl rybuddion a oedd ar waith - a byddai'n ymddangos yn eithaf cynhwysfawr o'r rhybuddion a roddwyd bod cynllun busnes gwan, bod y diwydrwydd dyladwy wedi cael ei anwybyddu, bod Cyllid Cymru wedi dweud bod risg annerbyniol o uchel a dyna pam wrthodwyd y cais am gyllid ganddynt - beth ar y ddaear y byddech chi'n feddwl ddaeth dros y Gweinidog busnes a menter ar y pryd i gytuno i ryddhau'r arian hwn, er gwaethaf y ffaith bod yr holl arwyddion yn dangos yn glir iawn bod hwn yn fuddsoddiad mor beryglus, Brif Weinidog?
English: I think what has to be remembered is that the investment panel recommended approval of the investment. The Minister, I have no doubt, was guided by that information.
Welsh: Rwy'n credu mai'r hyn y mae'n rhaid ei gofio yw bod y panel buddsoddi wedi argymell cymeradwyo'r buddsoddiad. Llywiwyd y Gweinidog, nid oes gennyf unrhyw amheuaeth, gan y wybodaeth honno.
English: First Minister, it is a fact that, as the investment continued - because this money was released over time, it was - time and time again, as I've said, those lights were flashing on the dashboard. Three point four million pounds was released to this company, and it has been lost, in effect; no jobs were safeguarded, that site is now empty, and you as a Government hold the liabilities of that site because the lease was offered up as security against the loan that was made available. The Government is on the line to turn that site back ready for the landlord to take possession. So, there are ongoing liabilities. As I said, £3.4 million was lost. Every indication shows that, whilst in the first place the decision might have been taken in the best interest of securing that business, as the applications were made continuously to release more money, more and more warning lights were coming on, and yet the decision was taken to release more money into this company. Do you not think that taxpayers are owed an apology by your Government for the loss of this money, and in particular for the inability to safeguard any jobs by the £3.4 million that was put into this company?
Welsh: Brif Weinidog, mae'n ffaith bod, wrth i'r buddsoddiad barhau - oherwydd rhyddhawyd yr arian hwn dros amser - dro ar ôl tro, fel yr wyf wedi dweud, roedd yr arwyddion hynny yn glir iawn. Rhyddhawyd tri pwynt pedwar miliwn o bunnoedd i'r cwmni hwn, ac mae wedi cael ei golli, i bob pwrpas; ni ddiogelwyd unrhyw swyddi, mae'r safle hwnnw bellach yn wag, ac rydych chi fel Llywodraeth yn gyfrifol am rwymedigaethau'r safle hwnnw gan y cynigiwyd y les fel sicrwydd yn erbyn y benthyciad a wnaed ar gael. Mae'r Llywodraeth yn gyfrifol am droi'r safle hwnnw yn ôl yn barod i'r landlord gymryd meddiant. Felly, ceir rhwymedigaethau parhaus. Fel y dywedais, collwyd £3.4 miliwn. Mae pob arwydd yn dangos, er efallai fod y penderfyniad wedi cael ei wneud er y budd pennaf o sicrhau'r busnes hwnnw yn y lle cyntaf, gan fod y ceisiadau wedi cael eu gwneud yn barhaus i ryddhau mwy o arian, bod mwy a mwy o oleuadau rhybudd yn cynnau, ac eto gwnaed y penderfyniad i ryddhau mwy o arian i mewn i'r cwmni hwn. Onid ydych chi'n credu bod trethdalwyr yn haeddu ymddiheuriad gan eich Llywodraeth chi am golli'r arian hwn, ac, yn benodol, am yr anallu i ddiogelu unrhyw swyddi drwy'r £3.4 miliwn a roddwyd i mewn i'r cwmni hwn?
English: Well, the Cabinet Secretary will deal with the issue of Kancoat when the urgent question is raised. But if I just explain more generally: we deal with hundreds of businesses; some of them fold. We cannot possibly say that every business that we help will inevitably be successful. No bank could do that, and it's the same for any Government. But I can say that, of the projects that we have supported, only 2.4 per cent of them have failed to deliver on their objectives that were attached to their request for financial support, and so we have a success rate of well over 90 per cent in supporting businesses. That means, of course, there will be some businesses that are not successful, but they are very much the exception rather than the rule. That does not mean, of course, that we should not continually review the way we conduct due diligence, and that is something that we will continue to do. But I do think it needs to be put into context, remembering, of course, that of the businesses that we have helped, the vast majority of them are successful, which is why, of course, unemployment in Wales is so low.
Welsh: Wel, bydd Ysgrifennydd y Cabinet yn ymdrin â mater Kancoat pan fydd y cwestiwn brys yn cael ei ofyn. Ond os caf i esbonio yn fwy cyffredinol: rydym ni'n ymdrin â channoedd o fusnesau; mae rhai ohonynt yn mynd i'r wal. Nid yw'n bosibl i ni ddweud y bydd pob busnes yr ydym ni'n ei helpu yn bendant yn llwyddiannus. Ni allai unrhyw fanc wneud hynny, ac mae'r un fath i unrhyw Lywodraeth. Ond gallaf ddweud, o'r prosiectau yr ydym ni wedi eu cefnogi, mai dim ond 2.4 y cant ohonynt sydd wedi methu â bodloni eu hamcanion a oedd ynghlwm i'w cais am gymorth ariannol, ac felly mae gennym ni gyfradd lwyddiant ymhell dros 90 y cant o ran cefnogi busnesau. Mae hynny'n golygu, wrth gwrs, y bydd rhai busnesau nad ydynt yn llwyddiannus, ond maen nhw'n sicr yn eithriad yn hytrach na'r norm. Nid yw hynny'n golygu, wrth gwrs, na ddylem ni adolygu'n barhaus y ffordd yr ydym ni'n gwneud gwaith diwydrwydd dyladwy, ac mae hynny'n rhywbeth y byddwn yn parhau i'w wneud. Ond rwy'n meddwl bod angen ei roi yn ei gyd-destun, gan gofio, wrth gwrs, o'r busnesau yr ydym ni wedi eu helpu, bod y mwyafrif llethol ohonynt yn llwyddiannus, a dyna pam, wrth gwrs, mae diweithdra yng Nghymru mor isel.
English: First Minister, you were the First Minister at the time, and I do accept that these decisions are based on risk and that some will go wrong, but the point I've made, through the two questions I've put to you, is that there were numerous warnings highlighting the risk to the Government and to the taxpayer by releasing the money into this company. Finance Wales, which is a lender of last resort, for example, said that it was too risky to release the money on a loan basis from their good selves, and their remit for operation is to be a lender of last resort after normal commercial banking has been exhausted. So, I do take that point that, ultimately, there is an element of risk in all the decisions you take, but it is a fact: as we stand here today, £3.4 million has been lost, not one job guaranteed or protected and, ultimately, the taxpayer is out of pocket and the Welsh Government have continuing liabilities from this decision. I asked you on my second question: do you think that there should be an apology on your behalf from the Welsh Government to the Welsh taxpayer? I offer you that opportunity again. Will you apologise for the loss of this money, which is taxpayers' money, in this particular instance, when so many warnings were made and so many of those warnings were ignored by your then Minister? Ultimately, it's the taxpayer who's lost out.
Welsh: Brif Weinidog, chi oedd y Prif Weinidog ar y pryd, ac rwy'n derbyn bod y penderfyniadau hyn yn seiliedig ar risg ac y bydd rhai'n mynd o'i le, ond y pwynt yr wyf wedi ei wneud, drwy'r ddau gwestiwn yr wyf i wedi eu gofyn i chi, yw bod nifer o rybuddion yn amlygu'r risg i'r Llywodraeth ac i'r trethdalwr trwy ryddhau'r arian i'r cwmni hwn. Dywedodd Cyllid Cymru, sy'n fenthyciwr pan fetha popeth arall, er enghraifft, ei bod yn rhy beryglus rhyddhau'r arian ar sail benthyciad ganddyn nhw, ac mai eu cylch gwaith ar gyfer gweithredu yw bod yn fenthyciwr pan fetha popeth arall ar ôl rhoi cynnig ar bob dewis bancio masnachol. Felly, rwy'n derbyn y pwynt, yn y pen draw, bod elfen o risg yn yr holl benderfyniadau yr ydych chi'n eu gwneud, ond mae'n ffaith: wrth i ni sefyll yma heddiw, bod £3.4 miliwn wedi cael ei golli, nad oes yr un swydd wedi cael ei sicrhau na'i diogelu ac, yn y pen draw, mae'r trethdalwr allan o boced ac mae gan Lywodraeth Cymru rwymedigaethau parhaus yn sgil y penderfyniad hwn. Gofynnais i chi yn fy ail gwestiwn: a ydych chi'n credu y dylai fod ymddiheuriad ar eich rhan gan Lywodraeth Cymru i drethdalwyr Cymru? Rwy'n cynnig y cyfle hwnnw i chi eto. A wnewch chi ymddiheuro am golli'r arian hwn, sy'n arian trethdalwyr, yn yr achos penodol hwn, pan roddwyd cynifer o rybuddion ac yr anwybyddwyd llawer o'r rhybuddion hynny gan eich Gweinidog? Yn y pen draw, y trethdalwr sydd wedi colli allan.
English: I accept what the leader of the Welsh Conservatives has said - that he understood the situation in terms of the initial grant of support. This was a start-up business. Start-up businesses are inherently risky, but there must be an acceptance of risk by Government. Otherwise, we wouldn't support anything. It's the same for commercial banks; they will find themselves in that situation from time to time. This organisation, of course - the business, rather - was set up at a time when the economic situation was precarious in the aftermath, or the near aftermath, of the financial crisis. As I said, the Cabinet Secretary will go into detail in terms of what the timetable was, but I can say that we are proud to say that unemployment in Wales is so low. It's lower than in England, it's lower than in Scotland and lower than in Northern Ireland. Historically, that has been a tremendous achievement. We have supported over 1,000 businesses to create jobs in Wales. We've brought investment into Wales - the best foreign direct investment figures for more than 30 years. It's correct to say that, on occasion, there will be businesses that fail and it is difficult then to have the money returned to Government. But in the context that we operate here, 97.6 per cent of the businesses we support are successful in providing jobs for the people of Wales.
Welsh: Rwy'n derbyn yr hyn y mae arweinydd y Ceidwadwyr Cymru wedi ei dweud - ei fod yn deall y sefyllfa o ran y grant cymorth cychwynnol. Roedd hwn yn fusnes newydd. Mae busnesau newydd yn beryglus yn eu hanfod, ond mae'n rhaid i Lywodraeth dderbyn risg. Fel arall, ni fyddem yn cefnogi unrhyw beth. Mae yr un fath i fanciau masnachol; byddant yn cael eu hunain yn y sefyllfa honno o bryd i'w gilydd. Sefydlwyd y sefydliad hwn, wrth gwrs - y busnes, yn hytrach - ar adeg pan roedd y sefyllfa economaidd yn fregus yn dilyn, neu'n fuan ar ôl, yr argyfwng ariannol. Fel y dywedais, bydd Ysgrifennydd y Cabinet yn rhoi mwy o fanylion o ran beth oedd yr amserlen, ond gallaf ddweud ein bod ni'n falch o ddweud bod diweithdra yng Nghymru mor isel. Mae'n is nag yn Lloegr, mae'n is nag yn yr Alban ac yn is nag yng Ngogledd Iwerddon. Yn hanesyddol, mae hynny wedi bod yn gyflawniad aruthrol. Rydym ni wedi cynorthwyo dros 1,000 o fusnesau i greu swyddi yng Nghymru. Rydym ni wedi dod â buddsoddiad i Gymru - y ffigurau buddsoddiad tramor uniongyrchol gorau ers dros 30 mlynedd. Mae'n gywir dweud y bydd, ar adegau, busnesau sy'n methu ac mae'n anodd wedyn i'r arian gael ei ddychwelwyd i'r Llywodraeth. Ond yn y cyd-destun yr ydym ni'n gweithredu yma, mae 97.6 y cant o'r busnesau yr ydym ni'n eu cynorthwyo yn llwyddiannus o ran darparu swyddi i bobl Cymru.
English: Diolch, Lywydd. It's quite clear that the policy of the American Government is going to change in many respects as a result of the election of President Trump, not least in respect of policies on climate change. Scott Pruitt, who is President Trump's nominee as head of the United States Environmental Protection Agency, has already caused to be removed from the department's website the US commitment to the UN climate change negotiations. Now, given that the United States, China and India, between them, are responsible for more than half of the global carbon dioxide emissions in the world, and China and India have not signed up to any absolute reduction in the level of those emissions, regardless of one's views on whether man-made climate change is a reality or not - regardless of views on that - does it make sense for Britain, and Wales in particular, which is responsible for only 0.05 per cent of world carbon dioxide emissions, to be saddled with a dear energy policy that is a millstone round the neck of the manufacturing industry and industries like the steel industry in particular?
Welsh: Diolch, Lywydd. Mae'n eithaf amlwg bod polisi Llywodraeth America yn mynd i newid mewn sawl ffordd o ganlyniad i ethol yr Arlywydd Trump, nid leiaf o ran polisïau newid yn yr hinsawdd. Mae Scott Pruitt, sef enwebai'r Arlywydd Trump fel pennaeth Asiantaeth Diogelu'r Amgylchedd yr Unol Daleithiau, eisoes wedi tynnu ymrwymiad yr Unol Daleithiau i drafodaethau newid hinsawdd y Cenhedloedd Unedig oddi ar wefan yr adran. Nawr, o gofio bod yr Unol Daleithiau, Tsieina ac India, rhyngddynt, yn gyfrifol am fwy na hanner allyriadau carbon deuocsid y byd, ac nad yw Tsieina ac India wedi cytuno i unrhyw ostyngiad absoliwt i lefel yr allyriadau hynny, waeth beth yw barn rhywun ynghylch a yw newid yn yr hinsawdd a achoswyd gan ddyn yn realiti ai peidio - waeth beth fo'r safbwyntiau ar hynny - a yw'n gwneud synnwyr i Brydain, a Chymru yn benodol, sy'n gyfrifol am ddim ond 0.05 y cant o allyriadau carbon deuocsid y byd, gael ei chlymu gan bolisi ynni drud sy'n faich barhaus i'r diwydiant gweithgynhyrchu a diwydiannau fel y diwydiant dur yn arbennig?